РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 18

от заседание на Комисия ”Професионална квалификация и 
информационни технологии”,
проведено на 22.07.2019 г.

Днес, 22.07.2019 г. /понеделник/ от 11:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ-отсъства	
            
На заседанието присъстват експертните сътрудници на комисията: инж. Мирослава Чирпъкова - началник отдел „ИО“, инж. Анелия Чомакова – главен експерт в дирекция „ИТСС“ и инж. Георги Бошнаков – главен експерт в дирекция „ИТСС“.

 		1.ОТНОСНО: Писмо от Министерство на правосъдието за определяне на представител/и  на съдилищата във връзка с приемане на Дейност 2 „Изграждане на АИС „Единен регистър на вещите лице“ по проект „Усъвършенстване модела на съдебните експертизи“.

Комисия “Професионална квалификация и
информационни технологии”
Р Е Ш И :

	1.1. Определя София Иванова – системен администратор от Окръжен съд – Смолян за представител на съдилищата във връзка с приемане на Дейност 2 „Изграждане на АИС „Единен регистър на вещите лице“ по проект „Усъвършенстване модела на съдебните експертизи“.
1.2. Изпраща решението по т. 1.1 на Министерство на правосъдието.
	1.3. Изпраща решението по т. 1.1 на административния ръководител на Окръжен съд – Смолян, за сведение и изпълнение.
	
	2.ОТНОСНО: Отговор от административния ръководител на Апелативен съд – Велико Търново в изпълнение на решение по протокол № 11/09.05.2019 г., т. 5 на КПКИТ.

Комисия “Професионална квалификация и
информационни технологии”
Р Е Ш И :

2.1. Да се изпрати отговорът от административния ръководител на Апелативен съд – Велико Търново на административния секретар на Нотариалната камара, за сведение.

3.ОТНОСНО: Извлечение от Пленума на ВСС по протокол № 14/27.06.2019 г. относно възможността за отпускане на допълнителни средства за закупуване на компютърни конфигурации за нуждите на съдилищата и ВСС, над предвидените в Графика за обществени поръчки за 2019 г.

Комисия “Професионална квалификация и
информационни технологии”
Р Е Ш И :

3.1. Одобрява доклада от главен експерт – информационни технологии в дирекция „ИТСС“ относно актуализиране на пределни цени за закупуване на компютър, монитор и компютърна конфигурация.
	3.2. Изменя и допълва решение на КПКИТС по протокол                           № 18/29.04.2014 г., т. 14.1, както следва:
	3.2.1.  Изменя пределните цени на:
	- компютър от 700 лв. на 900 лв.;
	- монитор от 250 лв. на 300 лв.;
	- компютърна конфигурация от 950 лв. на 1200 лв. (без операционна система).
	3.2.2.  Допълва решението с ново тире:
	- ОЕМ лиценз за операционна система Windows 10 Pro с пределна цена 300 лв.
3.2.3. В останалата част пределните цени остават непроменени.
3.2.4. Предлага на Пленума на Висшия съдебен съвет да приеме следното решение:

 ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

Приема и одобрява решение на Комисия „Професионална квалификация и информационни технологии“ към Пленума на ВСС по протокол № 18/22.07.2019 г., с което се актуализират пределните цени за закупуване на компютърна техника.

	4.ОТНОСНО: Оферта от Смарт Системс 2010 ЕООД във връзка с публикувана покана за събиране на оферти с обява за извършване на извънгаранционна поддръжка на Централизирана система за случайно разпределение на дела.

Комисия “Професионална квалификация и
информационни технологии”
Р Е Ш И :

	4.1. Да се изпрати писмо до административните ръководители на апелативните съдилища, които да представят в 7 дневен срок обобщена информация от съответния апелативен район относно наличието на системни администратори, притежаващи необходимите познания с цел извършване на вътрешна техническа експертиза на Централизираната система за случайно разпределение на делата.
4.2. Да се удължи срока на публикуваната обява за набиране на оферти за извършване на извънгаранционна поддръжка на Централизираната система за случайно разпределение на делата в раздел „Профил на купувача“ на интернет страницата на ВСС, като определя нов краен срок – 1 месец от датата на публикуването на обявата.
	4.3. Изпраща решението по т. 4.2. на дирекция „Правна“, по компетентност.

	5.ОТНОСНО: Искане от административния ръководител на Районен съд – Стара Загора за осигуряване на средства за закупуване на звукозаписна система за 7 съдебни зали и озвучителна система за 1 съдебна зала.  
След обсъждане от членовете на Комисията,
			
Комисия “Професионална квалификация и
информационни технологии”
Р Е Ш И :

5.1. Искането от административния ръководител на Районен съд – Стара Загора за осигуряване на средства за закупуване на звукозаписна система за 7 съдебни зали на обща стойност 6 219,99 лв. и озвучителна система за 1 съдебна зала на стойност 1 690,20 лв. с ДДС е целесъобразно.
5.2. Изпраща решението по т. 5.1 ведно с мотивиран доклад на Комисия „Бюджет и финанси" към Пленума на ВСС, по компетентност.

6.ОТНОСНО: Искане от административния ръководител на Районен съд – Габрово за осигуряване на средства за закупуване на 2 броя високоскоростни скенери - с автоматично подаване на оригиналите (ADF), 1 брой UPS 1500VA, 30 броя персонални UPS, 2 броя високоскоростни скенери- с автоматично подаване на оригиналите (ADF) и през стъкло (FLATBED) и 2 броя UPS 2000VA.  
След оценка на наличната техника и обсъждане от членовете на Комисията,

Комисия “Професионална квалификация и
информационни технологии”
Р Е Ш И :

6.1. Искането от административния ръководител на Районен съд – Габрово за осигуряване на средства за закупуване на 1 брой високоскоростен скенер - с автоматично подаване на оригиналите (ADF) на стойност 923,00 лв. с ДДС и 30 броя персонални UPS на обща стойност 4 500,00 лв. с ДДС е целесъобразно.
6.2. Искането от административния ръководител на Районен съд – Габрово за осигуряване на средства за закупуване на 1 брой високоскоростен скенер - с автоматично подаване на оригиналите (ADF) на стойност 923,00 лв. с ДДС и 2 броя високоскоростни скенери- с автоматично подаване на оригиналите (ADF) и през стъкло (FLATBED) на обща стойност 4 740,00 лв е нецелесъобразно.
6.3. Връща искането на административния ръководител на Районен съд – Габрово в частта за закупуване на 2 броя UPS 2000VA на обща стойност 2 522,00 лв. с ДДС и 1 брой UPS 1500VA на стойност 266,00 лв. с ДДС за окомплектоване с нови оферти, съгласно приетите пределни цени за закупуване на техника, приети с решение на К“ПКИТС“ по протокол № 18/29.04.2014 г.
6.4. Изпраща решението по т. 6.1 ведно с мотивиран доклад на Комисия „Бюджет и финанси" към Пленума на ВСС, по компетентност.
6.5. Изпраща решението по т. 6 на административния ръководител на Районен съд – Габрово, за сведение и изпълнение.

7.ОТНОСНО: Искане от административния ръководител на Административен съд – Добрич за осигуряване на средства за закупуване на 5 броя МФУ, 5 броя тонер касети и 4 броя UPS.  
След обсъждане от членовете на Комисията,

Комисия “Професионална квалификация и
информационни технологии”
Р Е Ш И :

7.1. Искането от административния ръководител на Административен съд – Добрич за осигуряване на средства за закупуване на 4 броя МФУ на обща стойност 2 616,00 лв. с ДДС и 4 броя UPS на обща стойност 499,00 лв. с ДДС е целесъобразно.
7.2. Искането от административния ръководител на Административен съд – Добрич за осигуряване на средства за закупуване на 1 брой МФУ на стойност 636,00 лв. с ДДС е нецелесъобразно.
7.3. Не се произнася по искането в частта му за осигуряване на средства за закупуване на 5 броя тонер касети, тъй като закупуването на тонер касети е изцяло от компетентността на административния ръководител.
7.4. Изпраща решението по т. 7.1 ведно с мотивиран доклад на Комисия „Бюджет и финанси" към Пленума на ВСС, по компетентност.
7.5. Изпраща решението по т. 7 на административния ръководител на Административен съд – Добрич, за сведение.

8.ОТНОСНО: Искане от административния ръководител на Районен съд – Сандански за осигуряване на средства за закупуване на 4 броя компютърни конфигурации.  

Комисия “Професионална квалификация и
информационни технологии”
Р Е Ш И :

8.1. Отлага разглеждането на искането от административния ръководител на Районен съд – Сандански за осигуряване на средства за закупуване на 4 броя компютърни конфигурации, с оглед провеждане на централизирана обществена поръчка за доставка на компютърни конфигурации за нуждите на ВСС и съдилищата.
8.2. Изпраща решението по т. 8 на административния ръководител на Районен съд – Сандански, за сведение.

9.ОТНОСНО: Искане от административния ръководител на Районен съд – Велико Търново за осигуряване на средства за закупуване на 1 брой сървър среден клас, 1 брой UPS  за сървър, 1 брой комутатор и 1 брой сървърен шкаф.  
След обсъждане от членовете на Комисията,

Комисия “Професионална квалификация и
информационни технологии”
Р Е Ш И :

9.1. Искането от административния ръководител на Районен съд – Велико Търново за осигуряване на средства за закупуване на 1 брой сървър среден клас на стойност 7 818,00 лв. с ДДС, 1 брой UPS за сървър на стойност 1 398,00 лв. с ДДС, 1 брой комутатор на стойност 360,00 лв. с ДДС и 1 брой сървърен шкаф на стойност 870,00 лв. с ДДС е нецелесъобразно.
9.2. Препоръчва на административния ръководител на Районен съд – Велико Търново да направи искане за осигуряване на средства за закупуване на сървър нисък клас с прилежащ UPS и комутатор.

10.ОТНОСНО: Искане от административния ръководител на Административен съд – Пловдив за осигуряване на средства за закупуване на 1 брой UPS за сървър и 1 брой UPS за NAS устройства. 
				
Комисия “Професионална квалификация и
информационни технологии”
Р Е Ш И :

10.1. Искането от административния ръководител на Административен съд – Пловдив за осигуряване на средства за закупуване на 1 брой UPS за сървър на стойност 2 800,00 лв. с ДДС е нецелесъобразно. Препоръчва на административния ръководител, за осигуряване на непрекъсваемо токозахранване на новозакупените сървъри да се използват наличните в съда UPS-и, след като се оптимизира използването на наличните ресурси, включени към тях.  
10.2. Искането от административния ръководител на Административен съд – Пловдив за осигуряване на средства за закупуване на 1 брой UPS за NAS устройства на стойност 619,00 лв. с ДДС е целесъобразно.
10.3. Изпраща решението по т. 10.2 ведно с мотивиран доклад на Комисия „Бюджет и финанси" към Пленума на ВСС, по компетентност.
10.4. Изпраща решението по т. 10.1 на административния ръководител на Административен съд – Пловдив, за сведение.

11.ОТНОСНО: Отговор от председателя на Върховния административен съд във връзка с решение на КПКИТ по протокол № 15/20.06.2019 г., т.1.  

Комисия “Професионална квалификация и
информационни технологии”
Р Е Ш И :

11.1. Приема за сведение отговора от председателя на Върховния административен съд във връзка с решение на КПКИТ по протокол № 15/20.06.2019 г., т.1. 

12.ОТНОСНО: Покана за семинар относно псевдонимизацията на съдебни решение, който ще се проведе на 5 септември 2019 г. в гр. Хелзинки.  

Комисия “Професионална квалификация и
информационни технологии”
Р Е Ш И :

12.1. Приема за сведение поканата за семинар относно псевдонимизацията на съдебни решение, който ще се проведе на 5 септември 2019 г. в гр. Хелзинки.

13.ОТНОСНО: Отчет на Плана за действие за изпълнение на Комуникационната стратегия на съдебната власт 2014-2020 от Висшия съдебен съвет през 2019 г. (приет с решение на ВСС по протокол № 11/09.05.2019 г.).  

Комисия “Професионална квалификация и
информационни технологии”
Р Е Ш И :

13.1. Приема за сведение План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2019 г.
13.2. Възлага на експертите в дирекция „ИТСС“ да проследяват изпълнението му и своевременно да уведомяват Комисията. 

14.ОТНОСНО: Информация по проект „Създаване на модел за оптимизация на съдебната карта на българските съдилища и прокуратури и разработване на единна информационна система на съдилищата“, в изпълнение на решение на КПКИТ по протокол № 15/20.06.2019 г., т. 3.  

Комисия “Професионална квалификация и
информационни технологии”
Р Е Ш И :

14.1. Изпраща информацията по проект „Създаване на модел за оптимизация на съдебната карта на българските съдилища и прокуратури и разработване на единна информационна система на съдилищата“ на дирекция „ИТСС“ за обобщаване, съгласно решение на КПКИТ по протокол № 15/20.06.2019 г., т. 3.

15.ОТНОСНО: Искане от административния ръководител на Окръжен съд – Ловеч за осигуряване на средства за закупуване на 1 брой сървър, 1 операционна система за сървър, 1 брой компютърна конфигурация, 2 броя МФУ и 1 брой UPS. 
	
Комисия “Професионална квалификация и
информационни технологии”
Р Е Ш И :

15.1. Искането от административния ръководител на Окръжен съд – Ловеч за осигуряване на средства за закупуване на 1 брой сървър на стойност 5 528,16 лв. с ДДС, 1 операционна система за сървър на стойност 1 450,56 лв. с ДДС и 1 брой МФУ на стойност 710,00 лв. с ДДС е целесъобразно.
15.2. Препоръчва на административния ръководител на Окръжен съд – Ловеч да използва наличния ресурс от техника, с което временно да обезпечи работното място на новоназначения служител, до изпълнението на обществената поръчка за доставка на компютърни конфигурации за нуждите на ВСС и съдилищата.
15.3. Изпраща решението по т. 15.1 ведно с мотивиран доклад на Комисия „Бюджет и финанси" към Пленума на ВСС, по компетентност.
15.4. Изпраща решението по т. 15 на административния ръководител на Окръжен съд – Ловеч, за сведение.

16.ОТНОСНО: Искане от административния ръководител на Окръжен съд – Благоевград за осигуряване на средства за закупуване на 2 броя информационни табла за две съдебни зали и 1 брой обобщаващо табло за всички съдебни зали.  

Комисия “Професионална квалификация и
информационни технологии”
Р Е Ш И :

16.1. Искането от административния ръководител на Окръжен съд – Благоевград за осигуряване на средства за закупуване на 2 броя информационни табла за две съдебни зали и 1 брой обобщаващо табло за всички съдебни зали на стойност 4 644,00 лв. с ДДС е целесъобразно.
16.2. Изпраща решението по т. 16.1 ведно с мотивиран доклад на Комисия „Бюджет и финанси" към Пленума на ВСС, по компетентност.

17.ОТНОСНО: Искане от административния ръководител на Районен съд – Левски за осигуряване на средства за закупуване на 1 брой звукозаписна система и 3 броя графични информационни дисплеи плюс специализиран компютър към дисплея, ведно със софтуер за управлението им.  
След оценка на щатното разписание и натовареността на съда, 

Комисия “Професионална квалификация и
информационни технологии”
Р Е Ш И :

17.1. Искането от административния ръководител на Районен съд – Левски за осигуряване на средства за закупуване на 1 брой звукозаписна система на стойност 987,30 лв. с ДДС е целесъобразно.
17.2. Искането от административния ръководител на Районен съд – Левски за осигуряване на средства за закупуване на 3 броя графични информационни дисплеи плюс специализиран компютър към дисплея, ведно със софтуер за управлението им на обща стойност 5 095,80 лв. с ДДС е нецелесъобразно.
17.3. Изпраща решението по т. 17.1 ведно с мотивиран доклад на Комисия „Бюджет и финанси" към Пленума на ВСС, по компетентност.
17.4. Изпраща решението по т. 17 на административния ръководител на Районен съд – Левски, за сведение.

18.ОТНОСНО: Искане от административния ръководител на Районен съд – Ардино за осигуряване на средства за закупуване на 1 брой информационно табло, 1 брой озвучителна и 1 брой звукозаписна система.  
След оценка на щатното разписание и натовареността на съда, 

Комисия “Професионална квалификация и
информационни технологии”
Р Е Ш И :

18.1. Искането от административния ръководител на Районен съд – Ардино за осигуряване на средства за закупуване на 1 брой информационно табло, 1 брой озвучителна и 1 брой звукозаписна система на обща стойност 3 625,50 лв. с ДДС е нецелесъобразно.
18.2. Изпраща решението по т. 18 на административния ръководител на Районен съд – Ардино, за сведение.

19.ОТНОСНО: Искане от и.ф. административен ръководител на Окръжен съд – Сливен за осигуряване на средства за закупуване на 1 брой климатик за сървърно помещение.  

Комисия “Професионална квалификация и
информационни технологии”
Р Е Ш И :

19.1. Искането от и.ф. административен ръководител на Окръжен съд – Сливен за осигуряване на средства за закупуване на 1 брой климатик за сървърно помещение на стойност 2 000,00 лв. с ДДС е целесъобразно.
19.2. Изпраща решението по т. 19.1 ведно с мотивиран доклад на Комисия „Бюджет и финанси" към Пленума на ВСС, по компетентност.

20.ОТНОСНО: Искане от административния ръководител на Окръжен съд – Варна за осигуряване на средства за закупуване на оборудване за видеоконферентни връзки.  

Комисия “Професионална квалификация и
информационни технологии”
Р Е Ш И :

20.1. Отлага искането от административния ръководител на Окръжен съд – Варна до приключване на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ с предложения за модел за оптимизация на съдебната карта и приемането му от Съдийската колегия.
20.2. Изпраща решението по т. 20.1 на административния ръководител на Окръжен съд – Варна, за сведение.

21.ОТНОСНО: Искане от административния ръководител на Районен съд – Костинброд за осигуряване на средства за закупуване на 1 брой климатик за сървърно помещение.  

Комисия “Професионална квалификация и
информационни технологии”
Р Е Ш И :

21.1. Искането от административния ръководител на Районен съд – Костинброд за осигуряване на средства за закупуване на 1 брой климатик за сървърно помещение на стойност 1 680,00 лв. с ДДС е целесъобразно.
21.2. Изпраща решението по т. 21.1 ведно с мотивиран доклад на Комисия „Бюджет и финанси" към Пленума на ВСС, по компетентност.

Допълнителна точка:

22.ОТНОСНО: Искане от административния ръководител на Административен съд – Благоевград за осигуряване на средства за закупуване на 1 брой сървър и 1 операционна система за сървър Microsoft Windows server 2016.  
		
Комисия “Професионална квалификация и
информационни технологии”
Р Е Ш И :

22.1. Искането от административния ръководител на Административен съд – Благоевград за осигуряване на средства за закупуване на 1 брой сървър и 1 операционна система за сървър Microsoft Windows server 2016 на обща стойност 8 449,00 лв. с ДДС е целесъобразно.
22.2. Изпраща решението по т. 22.1 на Комисия „Бюджет и финанси" към Пленума на ВСС, по компетентност.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:      /П/

КАЛИНА ЧАПКЪНОВА